SOMNIUM ARTIFICUM. Artisten ametsa
2020-12-10 - 2021-02-07 | Koruko Andre Mariaren Basilika, Abuztuaren 31 kalea, 46, Donostia, Gipuzkoa, 20003, España
D’Museoak Nori Ushijima pintore euskaldun-japoniarraren gai erlijiosodun lanekin aurkezten duen erakusketa bereziaren izenburua daSOMNIUM ARTIFICUM.1993an, Donostiara iritsi berri –hemen bizi izan zen hamar bat urtez–, accesit bat lortu zuen UshijimakSOMNIUM ARTIFICUM.EL SUEÑO DE LOS ARTISTAS–ARTISTEN AMETSA proiektuarekin.Urte hartan, Zuloaga plazako hormarako Ideia Lehiaketa antolatu zuen Donostiako Udalak, eta ekimen hartara aurkeztu zen artista japoniarra.Ohol gainean tratteggio teknikarekin eta egitura arkitektoniko klasikoarekin egindako formatu handiko marrazkia da erakusketa hau osatzen duten 15 lanetako bat. Lan horrez gain, eduki mistikodun bere ibilbideko margolan eta marrazki onenetako batzuk jasotzen dira erakusketa honetan.

AGERKUNDERAKO GUNEA
2021-02-19 - 2021-06-13
Gorka Salmeronek (Legazpi, 1969) eta Joxan Izak (Bergara, 1961) elkarrekin antolatu duten lehen erakusketa da hau. Zehatzagoak izateko, ikonografia kristauaren inguruko interpretazio pertsonala topatuko dugu hemen. Biek ala biek ibilbide artistiko oparoa daukate eta diziplina asko jorratu dute: argazkilaritza, margolaritza, grabatua, eskultura, musika… Horren adierazgarri da erakusketa, ezin hobeto islatzen baitu lengoaia ezberdinek elkar elikatzen eta aberasten dutela leku berean aurkezten ditugunean.

Dohaintzak. Museoa eraikitzen
2021-07-29 - 2021-10-03
Zenbait erlijio-komunitate beste monasterio batzuetara aldatu edo bildu dira, kasu honetan, Astigarragako Agustindar Kalonjeen eta Donostiako Santa Teresaren karmeldarren monasterioetara, eta, bestetik, hainbat egileren erlijio-gaietako funtsak dohaintzan jaso ditugu (Simón Arrieta, Bienabe Artía, Flores Kaperotxipi, Javier Arocena, Tomás Hernández-Mendizabal, José Antonio Fermín Gorosabel (Gofer), Joaquín Pallarés, Ana Batanero, Antoine Knibily, Jyoti Sahi, eta Vasile Alupului) bildumagile partikularren edo artisten beren eskutik; horri guztiari esker, Elizbarrutiaren Museoaren funtsak aberasteko aukera izan dugu. Zenbait pinturak, marrazkik, grabatuk eta eskulturak osatzen dute erlijio-arteko lagin txiki baina bikain hau.
D´Museoarentzat piezak dohaintzan jasotzea da piezak gurera ekartzeko ia modu bakarra. Horregatik, erakusketa honek dohaintza-emaileen lana nabarmendu nahi du, eskuzabaltasun osoz jokatzen dutelako beren jabetzako piezak herritar guztien eskura jarriz, jende guztiak haiekin gozatzeko aukera izan dezan.

Arantzazu 70 urte
2021-11-02 - 2021-12-08
Euskal Herriko Arkitektoen Elkargo Ofizialak ‘Arantzazu, 70 urte’ erakusketa aurkezten du Mugak/Euskadiko Nazioarteko Arkitektura Bienalaren barruan. D ‘Museoan instalatuta dago erakusketa, eta azaroaren 30era arte bisitatu ahal izango da.
Erakusketaren helburu orokorra Enrique Laorga eta Francisco Javier Sáenz de Oizaren arkitekturari errekonozimendua ematea da, Gipuzkoako XX. mendeko talde artistiko adierazgarrienaren bultzatzaile gisa

Okasiorako jantzia
2021-12-30 - 2022-04-03
D´Museoak Koruko Ama Birjinaren mantuen sorta bat aurkezten du erakusketa honetan. Koruko Ama Birjina da eliza honi izena ematen diona, bai eta Donostiako zaindaria ere.
Erakusketa honen bidez ezagutzera eman nahi ditugu Koruko Ama Birjinaren irudiaren historia, bere mantuen bidez transmititzen diren mezuak eta mantu horietaz gozatzeko aukera eman diguten emakume-esku askoren lana, bai egin mantu horiek zituztelako, dohaintzan eman zituztelako edo zaindu zituztelako.
Inoiz galdetu al diogu geure buruari zergatik janzten diren irudiak? Gizartean bezala, Elizan ere, jantziak komunikatu egiten du, mezuak transmititzen ditu. Irudia apaintzeaz gain, badago sinbologia bat, bai janzteko keinuan, bai jantziaren kolorean, bai brodatuaren motiboan… Mezu sakonago bat dago, gaur egun galtzen ari dena, eta hori ulertzen lagundu nahi du erakusketa honek.

Erruki lanak. Mari Cruz Bascones "Alpe"
2022-04-06 - 2022-06-05
Mari Cruz Basconesen erakusketak konposizio abstraktu eta figuratiboko 14 esmalte liluragarri ditu, Erruki lanen irakurketa originala indarrez adierazten dutenak. Erakusketa bi ataletan antolatuta dago: Gorputzeko erruki-lanak (besteen behar fisiko eta materialei heltzen dieten maitasun-ekintzak dira) eta Espiritualeko erruki-lanak (pertsonen adimen-, bihotz- eta arima-beharrei heltzen dietenak).

Oteiza Argentinan
2022-06-15 - 2022-10-02
Jorge Oteizak Ameriketan eman zuen aldia da bere etapa ezezagunena.
Argentinan aurkitu ahal izan diren piezetako batzuk bildu dira erakusketa honetan. Buenos Aires izan zen bere bidaiaren abiapuntua eta amaiera, baina baita hainbat urtetan bizi izan zen lekua ere. Hantxe ezagutu zuen Itziar Carreño, bere bizitzako pertsonarik garrantzitsuenetariko bat, eta harekin ezkondu zen 1938ko maiatzean.
Obra guztiak argitaratu gabeak dira.

San Inaziori buruzko ikuskerak
2022-10-18 - 2023-01-08
Galderak planteatu nahi ditu erakusketak erantzunak baino gehiago. Lengoaia artistiko berriek santuaren ikuskera/ikonografia berri bat eragin zuten edo forma baino ez da aldatzen? San Inazioren figura irudikatzen jarraitu zuten aldatzen ari zen eta eliza bere protagonismoa galtzen ari zen gizarte hartan? XX. mendeko artista gipuzkoarrak gai “klasikoak” interpretatzera edo berrinterpretatzera hurbildu ziren? Erakusketa honek galdera horiei erantzuten diela uste dugu.

José Luis Cobreros. 3 dimentsio
2023-03-10 - 2023-05-14
Erakusketa honetan José Luis Cobreros artista donostiarraren 11 obra aurkeztu ditu D´Museoak.
Eskultura figuratibo klasiko eta modernoarekiko leiala, giza gorputzaren mireslea, lasaitasunaren eta amildegiaren arteko sortzailea, bere aitaren, haurren, emakumeen eta Gipuzkoako industrialarien busto eta erretratuen egilea.

Errituak eta erlijio-mistizismoa Peruko Andeetan. Teo Allain Chambi & Andrés Fernando Allain Zamalloa
2023-06-20 - 2023-09-03
Santuen inguruko jaiak eta errituak Andeetako kolektibitateen nortasuna birsortzeko uneak dira gaur egun; beraz, identitate-rol soziokulturala betetzen dute. Hori dela eta, migratzaile taldeak elkartu eta jai horiek aldizka ospatzen eta birsortzen dituztela ikus daiteke.
Bestalde, jaiak egunerokotasuna apurtzen du eta bereziki sinbolikoa den garai bat sortzen eta bizitzen dute parte-hartzaileek. Izan ere, mozorrotuta edo jantzi bereziak jantzita edo ikusle gisa, beren jatorrizko garaiekin bat egiten dute eta beren esperientzia mistikoa bizi dezakete.

Kyoto. Juan Gabriel Vich
2023-10-03 - 2023-11-19
Juan Gabriel Vichen sormen-prozesua erregresiboa da. Desikasten, arazten, purgatzen, garbitzen, saiatzen da. Ez du gehitzeko edo frogatzeko asmorik, baizik eta erakustea, eskuan jartzea. Eta keinurik gabe egiten du, beso fantasma batetik abiatuta. Lausodura eta argia betiere teknika bikain baten bidez. Vichen pinturak ez du ezer fisikotik, ariketa mental zabal baten emaitza da guztia. Lasaitasun sakonenari egiten diogu aurre, baretasun zirraragarrienari.

Jaiotzak
2023-12-05 - 2024-01-21
D’Museoan ikus daitekeen erakusketan jaiotza mota desberdinen jatorria eta tipologia ezagutuko ditugu. Horretarako, lehen areto batean, egile, garai, jatorri eta teknika ezberdinen irudi bilduma bat aurkezteko dugu, baita lau diorama eta burdinazko zepan egindako Olentzeroren irudi bat ere. Bigarren aretoan, Museoko Jaiotza Napolitarraz gain, Euskal Jaiotza Herrikoia eta munduko hainbat lekutako irudiak eta jaiotzak aurkeztuko ditugu.

Jesús Gallego eta gazteak
2024-03-21 - 2024-07-07
Jesús Gallego hil zeneko 20. urteurrenean, “Jesús Gallego eta gazteak” erakusketa aurkeztuko du D´Museoak.

Erakusketak 20 lan ditu, eta horietan gaztediaren zati baten bazterreko mundua islatzen du. Mundu hori ikusten zuen Jesús Gallegok Gipuzkoako Arte Elkartean eskolak ematetik ateratzen zenean. Bere artelanetan mundu hori islatu, eta ahal zuen neurrian lagundu zuen.

Eduardo Chillida. Kartelak
2024-08-08 - 2024-09-29
1975. urtean, Eduardo Chillida eskultoreak Santa Maria Parrokiari “GURUTZ /CRUZ IV” (Bataiarri Pilaren gainean kokatua) obra eman zion. Obra bikaina da, lerro zuzeneko alabastroz egina, eta adierazgarriena harrizko blokearen barruan zulatutako gurutze-formako hutsune sakona da, negatiboan jarritako gurutzea, eskuineko aldean gurutze positiboa landu zuen bitartean.
Opari horrelakorik eskerrak emateko, Donostiako Elizbarrutiko Museoak, Eduardo Chillidaren adiskideen talde batekin lankidetzan, bere ibilbidean zehar egindako 50 karteleko bilduma jarri du ikusgai. Kartel horiek hainbat jarduera biltzen dituzte, kultura, kirola, gizartea, bere kaligrafia indartsuari leial izanik, mugimenduan dagoen lerro/orbanarekiko maitasuna adierazten dute, hutsarekiko kezka, beltza funtsezko kolore gisa, eta konposizio poetiko eta minimoa.

Simón Berasaluce. Argia mintzatzen denean
2024-10-11 - 2024-12-15
Simon Berasaluzek oso gaztetatik erakutsi zuen arterako interesa eta trebetasuna. Bere prestakuntzaren eta bizitzaren ondorioz, bere lanaren zati handi bat gure mugetatik kanpo (Frantzian eta Ameriketako Estatu Batuetan) garatu zuen. Horregatik eta bere lan-eremua beiratea izateagatik, ez da oso artista ezaguna eta aintzatetsia izan euskal eremuan.
Erakusketa honek, haren alabaren eskuzabaltasun izugarriari esker eginak, ezjakintasun hori arintzea du xede. Horretarako, bozetoak, marrazkiak, diseinuak eta abar ekarri ditugu, diseinu bakoitzaren atzean dauden lan eta ezagutza itzela ezagutarazteko asmoz. Gainera, ahal den neurrian, Simon Berasaluzek lan egiterakoan garatzen zuen prozesua erakutsi nahi dugu.
Hitz gutxitan esanda, Simon Berasaluzek beiragintza modernizatu zuen eta hizkera artistiko berriak ezarri zituen beirateen diseinuan. Argia hainbat elizatan, komentutan, kaperatan, etxetan eta abarretan mintzatzea lortu zuen artista izan zen.

Lorenzo Ascasibar. Eskulturatik sentitu
2024-12-23 - 2025-03-02
Erakusketa honek Lorenzo Ascasibarrek bere bizitzan zehar egindako erlijio-gaiko eskulturari balioa eman nahi dio. Lorenzo Asacasibar artista nekaezina izan zen, prestakuntza handikoa eta bere eskulturak formatu figuratibo batean eginez modernitatea bere eskulturan aplikatzen jakin zuena.

AGERIAN. Bixen Vergara
2025-03-11 - 2025-05-04
Non agertzen zaigu Jainkoa?
Galdera honi erantzuna eman nahian egindako argazki erakusketa da AGERIAN. Hitzak esaten duen bezela, egunero agertzen zaigu Jainkoaren maitasuna. Hau ardatz hartuta eta persona erdian jarrita 18 argazkiz osatutako erakusketa hau prestatu dut.

EUPHORBIA ELEGANTISSIMA. EDUARDO G. KAIBIDE
2025-06-18 - 2025-09-07
Egilearen nortasuna erakusten duen argazkia, nolabait, autoerretratua da. Eduardo pertsona harkor eta bitxi, original eta intuitibo gisa agertzen zaigu hemen, eta, berak bere burua definitzen duen bezala, joera estetiko klasiko batean, horrek edertasuna bilatzea eta “feismoa” baztertzea dakarrelarik.

Jainkotasunari esker ona. Clara Romero Giménez
2025-10-17 - 2026-01-11
D ´Museoak Clara Romero Giménezen 13 margolan aurkezten ditu. Bertan, artistak bere mundua eta esker ona jasotzen eta adierazten ditu, bere barrutik ateratzen den keinu pintura adierazkor baten bidez. Burua, bihotza eta eskuak dira adierazpen horri forma ematen dioten hiru elementuak.

Fermín Gorosabel EXPOSICIÓN (confesión) 50 urte
2026-01-27 - 2026-04-12
Sormena eta artearen iragan zabala etxean bezala sentitzeko bizi- espazioa aurkitzeko derrigorrezko arnasgune bihurtzen dira. Etxe barruko bizitza, tailerra, non une iheskor batean sormenak eta ondoriozko obrak artista justifikatu eta erakusten duten. Obra hauen hautaketa da hemen, Elizbarruti Museoan , etxetik kanpo, erakusten dena. Bi gune hauen osagarritasuna, erakusketa aretoa eta tailerra, 50 urte geroago neure burua berriro aurkezteko ispilu dira.
Artistarekin komentatutako bisita
Martxoak 12, osteguna. 18:30 (gaztelaniaz)
erakusketan zehar taillerrera bisitak
lekua: amezketarrak kalea 21, B behea
bisitak egiteko ordutegia: ostirala eta larunbatetan: 10:30 – 13:00
